paragraph_text: Da bi smo razmumjeli zašto je kolimacija potrebna trebamo razumjeti princip reflektorskog teleskopa. Reflektor se sastoji od primarnog zrcala smještenog na dnu cijevi i manjeg, sekundarnog zrcala na početku cijevi. Svjetlost ulazi kroz cijev i odbija se od primarnog zrcala na sekundarno, a sekundarno je pod kutom od 90° reflektira u fokuser, odnosno okular. Zrcala trebaju biti točno usklađena jedna prema drugom, kako bi se od primara svjetlost odbijala točno na sekundarno a sa sekundarnog točno u okular, u suprotnom je nemoguće dobiti oštru sliku u okularu.